CELEX: 32015R0028
Language: da
Date: 2014-12-17 00:00:00
Title: Kommissionens forordning (EU) 2015/28 af 17. december 2014 om ændring af forordning(EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår IFRS 2, 3 og 8 og IAS 16, 24 og 38  EØS-relevant tekst

9.1.2015   
            
            
               DA
            
            
               Den Europæiske Unions Tidende
            
            
               L 5/1
            
         KOMMISSIONENS FORORDNING (EU) 2015/28
   af 17. december 2014
   om ændring af forordning(EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår IFRS 2, 3 og 8 og IAS 16, 24 og 38
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev en række internationale standarder og fortolkningsbidrag, der fandtes pr. 15. oktober 2008, vedtaget.
            
         
               (2)
            
            
               Den 12. december 2013 offentliggjorde International Accounting Standards Board (IASB) årlige forbedringer af International Financial Reporting Standards for perioden 2010-2012, i det følgende benævnt »de årlige forbedringer«, inden for rammerne af sin årlige forbedringsproces, som tager sigte på at strømline og præcisere standarderne. Formålet med de årlige forbedringer er at håndtere ikke presserende, men nødvendige emner, der er blevet drøftet af IASB i projektperioden, som begyndte i 2010, inden for områder, hvor der er uoverensstemmelser med hensyn til de internationale regnskabsstandarder (IFRS), eller hvor det er nødvendigt at præcisere ordlyden. Ændringerne af IFRS 8 og IAS 16, 24 og 38 er præciseringer af eller rettelser til de respektive standarder. Ændringerne af IFRS 2 og IFRS 3 medfører ændringer i de gældende krav eller giver yderligere vejledning om gennemførelsen af disse krav.
            
         
               (3)
            
            
               Ændringerne af IFRS 3 indebærer følgelig ændringer af IAS 37 og 39 for at sikre en logisk sammenhæng mellem de internationale regnskabsstandarder.
            
         
               (4)
            
            
               Disse ændringer af de gældende standarder indeholder henvisninger til IFRS 9, der ikke kan anvendes i øjeblikket, da IFRS 9 ikke er blevet vedtaget af Unionen. Derfor bør henvisninger til IFRS 9, der forekommer i bilaget til denne forordning, læses som en henvisning til IAS 39 Finansielle instrumenter: Indregning og måling.
            
         
               (5)
            
            
               Høringen af Den Tekniske Ekspertgruppe under European Financial Reporting Advisory Group bekræfter, at forbedringerne opfylder de tekniske kriterier for vedtagelse som omhandlet i artikel 3, stk. 2, i forordning (EF) nr. 1606/2002.
            
         
               (6)
            
            
               Forordning (EF) nr. 1126/2008 bør ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med Regnskabskontroludvalgets udtalelse —
            
         VEDTAGET DENNE FORORDNING:
   Artikel 1
   1.   I bilaget til forordning (EF) nr. 1126/2008 foretages følgende ændringer:
   
               a)
            
            
               IFRS 2 Aktiebaseret vederlæggelse ændres som anført i bilaget til denne forordning.
            
         
               b)
            
            
               IFRS 3 Virksomhedssammenslutninger ændres som anført i bilaget til denne forordning.
            
         
               c)
            
            
               IFRS 8 Driftssegmenter ændres som anført i bilaget til denne forordning.
            
         
               d)
            
            
               IAS 16 Materielle anlægsaktiver ændres som anført i bilaget til denne forordning.
            
         
               e)
            
            
               IAS 24 Oplysning om nærtstående parter ændres som anført i bilaget til denne forordning.
            
         
               f)
            
            
               IAS 38 Immaterielle aktiver ændres som anført i bilaget til denne forordning.
            
         
               g)
            
            
               IAS 37 Hensatte forpligtelser, eventualforpligtelser og eventualaktiver og 39 Finansielle instrumenter: Indregning og måling ændres i overensstemmelse med ændringerne af IFRS 3 som anført i bilaget til denne forordning.
            
         2.   Henvisninger til IFRS 9, der forekommer i bilaget til denne forordning, læses som en henvisning til IAS 39 Finansielle instrumenter: Indregning og måling.
   Artikel 2
   Virksomhederne anvender de i artikel 1, stk. 1, nævnte ændringer senest fra den første dag i det regnskabsår, der starter på eller efter 1. februar 2015.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. december 2014.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 243 af 11.9.2002, s. 1.
   
      (2)  Kommissionens forordning (EF) nr. 1126/2008 af 3. november 2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 (EUT L 320 af 29.11.2008, s. 1).
   
      BILAG
      Det årlige forbedringsprojekt vedrørende IFRS (Annual Improvements to IFRSs 2010–2012 Cycle) (1)
      
      
         Ændring til IFRS 2 Aktiebaseret vederlæggelse
         
      
      Afsnit 15 og 19 ændres, og afsnit 63B tilføjes.
      
         Transaktioner, hvor der modtages tjenesteydelser
      
      …
      
               
                  15
               
               
                  Hvis de tildelte egenkapitalinstrumenter optjenes, før modparten har gennemført en fastsat arbejdsperiode, skal virksomheden antage, at de tjenesteydelser, modparten skal yde som betaling for disse egenkapitalinstrumenter, vil blive modtaget i fremtiden i løbet af optjeningsperioden. Virksomheden skal regnskabsmæssigt behandle disse tjenesteydelser, efterhånden som de ydes af modparten i løbet af optjeningsperioden, med en tilsvarende forøgelse af egenkapitalen. Eksempelvis:
                  
                              a)
                           
                           
                              …
                           
                        
                              b)
                           
                           
                              Hvis en ansat tildeles aktieoptioner, som er betinget af opfyldelsen af en indtjeningsbetingelse, og af at den ansatte bliver i virksomheden, indtil denne indtjeningsbetingelse er opfyldt, og varigheden af optjeningsperioden varierer, afhængig af hvornår indtjeningsbetingelsen opfyldes, skal virksomheden antage, at de tjenesteydelser, som den ansatte skal yde som betaling for aktieoptionerne, vil blive modtaget i fremtiden i løbet af den forventede optjeningsperiode. …
                           
                        
            
         Behandling af optjeningsbetingelser
      
      
               
                  19
               
               
                  Tildelingen af egenkapitalinstrumenter kan være betinget af opfyldelsen af specificerede optjeningsbetingelser. Tildeling af aktier eller aktieoptioner til en ansat er eksempelvis typisk betinget af, at den ansatte bliver i virksomheden i en bestemt periode. Der kan være indtjeningsbetingelser, som skal opfyldes, som eksempelvis at virksomheden skal opnå en bestemt vækst i overskuddet eller en bestemt stigning i kursen på virksomhedens aktier. Optjeningsbetingelser ud over markedsbaserede betingelser skal ikke tages i betragtning ved skøn over dagsværdien af aktier eller aktieoptioner på målingstidspunktet. I stedet skal optjeningsbetingelser tages i betragtning ved at regulere det antal egenkapitalinstrumenter, som er medtaget i målingen af transaktionsbeløbet, således at det endelige indregnede beløb for varer eller tjenesteydelser, der modtages som betaling for de tildelte egenkapitalinstrumenter, baseres på det antal egenkapitalinstrumenter, som faktisk er optjent. Således indregnes der ikke på akkumuleret basis noget beløb for modtagne varer eller tjenesteydelser, hvis de tildelte egenkapitalinstrumenter ikke optjenes på grund af manglende opfyldelse af en optjeningsbetingelse, eksempelvis hvis modparten ikke fuldfører en bestemt arbejdsperiode, eller en indtjeningsbetingelse ikke opfyldes, i overensstemmelse med kravene i afsnit 21.
                  …
               
            IKRAFTTRÆDELSESDATO
      …
      
               
                  63B
               
               
                  Afsnit 15 og19 ændres som led i det årlige forbedringsprojekt vedrørende IFRS (Annual Improvements to IFRSs 2010-2012 Cycle,som blev udstedt i december 2013). I appendiks A blev definitionerne af »optjeningsbetingelser« og »markedsbaseret betingelse« ændret, og definitionerne af »indtjeningsbetingelse« og »tjenestebetingelse« blev tilføjet. En virksomhed skal fremover anvende denne ændring på aktiebaseret vederlæggelse, hvor tildelingstidspunktet er den 1. juli 2014 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            I appendiks A ændres definitionerne af »markedsbaseret betingelse« og »optjeningsbetingelser«, og definitionerne af »indtjeningsbetingelse« og »tjenestebetingelse« tilføjes.
      
         Appendiks A
      
      
         Definerede termer
      
      
         Dette appendiks er en integreret del af standarden.
      
      
                  …
               
               
                   
               
            
                  
                     markedsbaseret betingelse
                  
               
               
                  En indtjeningsbetingelse, som udnyttelseskursen, retserhvervelsen eller udnyttelsesretten for et egenkapitalinstrument afhænger af, og som er tilknyttet markedskursen (eller værdien) for virksomhedens egenkapitalinstrumenter (eller en anden koncernvirksomheds egenkapitalinstrumenter), eksempelvis:
                  
                              a)
                           
                           
                              opnåelse af en bestemt aktiekurs eller en bestemt indre værdi for en aktieoption eller
                           
                        
                              b)
                           
                           
                              opnåelse af et opstillet mål, som er baseret på markedskursen (eller værdien) for virksomhedens egenkapitalinstrumenter (eller en anden koncernvirksomheds egenkapitalinstrumenter) i forhold til et markedskursindeks for egenkapitalinstrumenter i andre virksomheder.
                           
                        En markedsbaseret betingelse kræver, at modparten fuldfører en bestemt arbejdsperiode (dvs. en tjenestebetingelse); tjenestekravet kan være udtrykkeligt eller underforstået.
               
            
                  …
               
               
                   
               
            
                  
                     indtjeningsbe-tingelse
                  
               
               
                  En optjeningsbetingelse, der kræver:
                  
                              a)
                           
                           
                              at modparten fuldfører en bestemt arbejdsperiode (dvs. en tjenestebetingelse), tjenestekravet kan være udtrykkeligt eller underforstået, og
                           
                        
                              b)
                           
                           
                              at opstillede indtjeningsmål opfyldes, medens modparten leverer den tjenesteydelse, der kræves i litra a).
                           
                        Perioden for opfyldelse af indtjeningsmål:
                  
                              a)
                           
                           
                              må ikke strække sig ud over arbejdsperiodens afslutning og
                           
                        
                              b)
                           
                           
                              kan begynde før arbejdsperioden på betingelse af, at begyndelsestidspunktet for indtjeningsmålet ikke ligger væsentligt tidligere end begyndelsen af arbejdsperioden.
                           
                        Et indtjeningsmål defineres ved henvisning til:
                  
                              a)
                           
                           
                              virksomhedens egne aktiviteter eller aktiviteter i en anden virksomhed i samme koncern (dvs. en ikke-markedsbaseret betingelse) eller
                           
                        
                              b)
                           
                           
                              kursen på (eller værdien af) virksomhedens egenkapitalinstrumenter eller egenkapitalinstrumenter i en anden virksomhed i samme koncern (herunder aktier og aktieoptioner) (dvs. en markedsbaseret betingelse).
                           
                        Et indtjeningsmål kan enten relatere til indtjeningen i virksomheden som helhed eller i en del af virksomheden (eller en del af koncernen), f.eks. en afdeling eller en enkelt ansat.
               
            
                  …
               
               
                   
               
            
                  
                     tjenestebetingelse
                  
               
               
                  En optjeningsbetingelse, der kræver, at modparten gennemfører en fastsat arbejdsperiode, hvor tjenesteydelser leveres til virksomheden. Hvis modparten, uanset årsagen, ophører med at levere tjenesteydelser i løbet af optjeningsperioden, har denne ikke opfyldt kravet. En tjenestebetingelse kræver ikke opfyldelse af et indtjeningsmål.
               
            
                  …
               
               
                   
               
            
                  
                     optjenings-betingelser
                  
               
               
                  En betingelse, der afgør, om virksomheden modtager de tjenesteydelser, der berettiger modparten til at modtage kontanter, andre aktiver eller egenkapitalinstrumenter i virksomheden i henhold til en aktiebaseret vederlæggelsesordning. En optjeningsbetingelse er enten en tjenestebetingelse eller en indtjeningsbetingelse.
               
            
         Ændring af IFRS 3 Virksomhedssammenslutninger
         
      
      Afsnit 40 og 58 ændres, og afsnit 64I og afsnit 67A og den tilhørende overskrift tilføjes.
      
         Betinget vederlag
      
      …
      
               
                  40
               
               
                  Den overtagende virksomhed skal klassificere en forpligtelse til at betale et betinget vederlag, som opfylder definitionen af et finansielt instrument, som en finansiel forpligtelse eller som egenkapital på grundlag af definitionen på et egenkapitalinstrument og en finansiel forpligtelse i afsnit 11 i IAS 32 Finansielle instrumenter: Præsentation. Den overtagende virksomhed skal klassificere retten til at returnere tidligere erlagt vederlag som et aktiv, hvis bestemte betingelser opfyldes. Afsnit 58 indeholder vejledning om den efterfølgende regnskabsmæssige behandling af betinget vederlag.
                  …
               
            
         Betinget vederlag
      
      
               
                  58
               
               
                  Der kan opstå visse ændringer i dagsværdien af et betinget vederlag, som den overtagende virksomhed indregner efter overtagelsestidspunktet, på grund af yderligere oplysninger, som den overtagende virksomhed opnåede efter dette tidspunkt, om forhold og omstændigheder, der eksisterede på overtagelsestidspunktet. Målingsperiodereguleringer i overensstemmelse med afsnit 45-49 udgør sådanne ændringer. Ændringer, der skyldes begivenheder efter overtagelsestidspunktet, såsom opfyldelse af et indtjeningsmål, opnåelse af en bestemt aktiekurs eller opnåelse af en milepæl i et forsknings- og udviklingsprojekt, udgør imidlertid ikke målingsperiodereguleringer. Den overtagende virksomhed skal foretage regnskabsmæssig behandling af dagsværdien af betinget vederlag, der ikke udgør målingsperiodereguleringer, som følger:
                  
                              a)
                           
                           
                              …
                           
                        
                              b)
                           
                           
                              Andet betinget vederlag, som:
                              
                                          i)
                                       
                                       
                                          er omfattet af IFRS 9, skal måles til dagsværdien på hver balancedag, og ændringer i dagsværdi skal indregnes i resultatet i overensstemmelse med IFRS 9
                                       
                                    
                                          ii)
                                       
                                       
                                          ikke er omfattet af IFRS 9, skal måles til dagsværdien på hver balancedag, og ændringer i dagsværdi skal indregnes i resultatet.
                                       
                                    
                        …
               
            
         Ikrafttrædelsesdato
      
      …
      
               
                  64I
               
               
                  Afsnit 40 og 58 ændres, og afsnit 67A og overskriften hertil tilføjes som led i det årlige forbedringsprojekt vedrørende IFRS (Annual Improvements to IFRSs 2010-2012 Cycle, som blev udstedt i december 2013). En virksomhed skal fremover anvende denne ændring på virksomhedssammenslutninger, hvor overtagelsestidspunktet er den 1. juli 2014 eller derefter. Det er tilladt at anvende standarden før dette tidspunkt. En virksomhed kan anvende ændringen tidligere, forudsat at IFRS 9 og IAS 37 (begge som ændret ved Annual Improvements to IFRSs 2010–2012 Cycle) også anvendes. Hvis en virksomhed anvender ændringen tidligere, skal den give oplysning om dette.
                  …
               
            HENVISNING TIL IFRS 9
      
               
                  67A
               
               
                  Hvis en virksomhed anvender denne standard, men endnu ikke anvender IFRS 9, bør alle henvisninger til IFRS 9 læses som henvisninger til IAS 39.
               
            
         Konsekvensændringer af andre IFRS-standarder som følge af ændringen af IFRS 3
      
      
         Ændring af IFRS 9 Finansielle Instrumenter (udstedt i november 2009)
      
      Afsnit 5.4.4 ændres, og afsnit 8.1.4 tilføjes.
      
         Investeringer i egenkapitalinstrumenter
      
      
               
                  
                     5.4.4
                  
               
               
                  Ved den første indregning kan en virksomhed træffe en uigenkaldelig beslutning om, at den under øvrig totalindkomst vil indregne ændringer i dagsværdien af en investering i et egenkapitalinstrument, som er omfattet af IFRS og ikke besiddes i handelsøjemed, og som ej heller er et betinget vederlag til en overtagende virksomhed i en virksomhedssammenslutning, hvorpå IFRS 3 Virksomhedssammenslutninger finder anvendelse.
                  …
               
            8.1   IKRAFTTRÆDELSESDATO
      …
      
               
                  8.1.4
               
               
                  Afsnit 5.4.4 ændres som en konsekvensændring, som følger af ændringen af IFRS 3, som led i det årlige forbedringsprojekt vedrørende IFRS (Annual Improvements to IFRSs 2010–2012 Cycle, som blev udstedt i december 2013). En virksomhed skal fremover anvende denne ændring på virksomhedssammenslutninger, som ændringerne af IFRS 3 finder anvendelse på.
               
            
         Ændring af IFRS 9 Finansielle Instrumenter (udstedt i november 2010)
      
      Afsnit 4.2.1 og 5.7.5 ændres, og afsnit 7.1.4 tilføjes.
      
         4.2   Klassifikation af finansielle forpligtelser
      
      
               
                  
                     4.2.1
                  
               
               
                  En virksomhed skal klassificere alle finansielle forpligtelser som efterfølgende målt til amortiseret kostpris ved anvendelse af den effektive rentemetode med undtagelse af:
                  
                              
                                 a)
                              
                           
                           
                              
                                 …
                              
                           
                        
                              
                                 e)
                              
                           
                           
                              
                                 betinget vederlag til en overtagende virksomhed i en virksomhedssammenslutning, hvorpå IFRS 3 Virksomhedssammenslutninger finder anvendelse. Et sådant betinget vederlag skal efterfølgende måles til dagsværdi.
                              
                           
                        
                     …
                  
               
            
         Investeringer i egenkapitalinstrumenter
      
      
               
                  
                     5.7.5
                  
               
               
                  Ved den første indregning kan en virksomhed træffe en uigenkaldelig beslutning om, at den under øvrig totalindkomst vil indregne ændringer i dagsværdien af en investering i et egenkapitalinstrument, som er omfattet af IFRS og ikke besiddes i handelsøjemed, og som ej heller er et betinget vederlag til en overtagende virksomhed i en virksomhedssammenslutning, hvorpå IFRS 3 finder anvendelse.
                  …
               
            7.1   IKRAFTTRÆDELSESDATO
      …
      
               
                  7.1.4
               
               
                  Afsnit 4.2.1 og 5.7.5 ændres som en konsekvensændring, som følger af ændringen af IFRS 3, som led i det årlige forbedringsprojekt vedrørende IFRS (Annual Improvements to IFRSs 2010–2012 Cycle), som blev udstedt i december 2013. En virksomhed skal fremover anvende denne ændring på virksomhedssammenslutninger, som ændringerne af IFRS 3 finder anvendelse på.
               
            
         Ændring af IAS 37 Hensatte forpligtelser, eventualforpligtelser og eventualaktiver
         
      
      Afsnit 5 ændres, og afsnit 99 tilføjes.
      ANVENDELSESOMRÅDE
      …
      
               
                  5
               
               
                  Hvis en anden standard omhandler en konkret type hensatte forpligtelser, eventualforpligtelser eller eventualaktiver, skal virksomheden anvende den pågældende standard i stedet for denne standard. Eksempelvis beskrives visse typer af hensatte forpligtelser i standarder om:
                  
                              a)
                           
                           
                              …
                           
                        
                              d)
                           
                           
                              personaleydelser (jf. IAS 19 Personaleydelser)
                           
                        
                              e)
                           
                           
                              forsikringskontrakter (jf. IFRS 4 Forsikringskontrakter). Denne standard finder imidlertid anvendelse på udsteders hensatte forpligtelser, eventualforpligtelser og eventualaktiver, bortset fra når disse hidrører fra udsteders kontraktlige forpligtelser og rettigheder i henhold til forsikringskontrakter, som er omfattet af IFRS 4, og
                           
                        
                              f)
                           
                           
                              betinget vederlag til en overtagende virksomhed i en virksomhedssammenslutning (jf. IFRS 3 Virksomhedssammenslutninger).
                           
                        …
               
            IKRAFTTRÆDELSESDATO
      …
      
               
                  99
               
               
                  Afsnit 5 ændres som en konsekvensændring, som følger af ændringen af IFRS 3, som led i det årlige forbedringsprojekt vedrørende IFRS (Annual Improvements to IFRSs 2010–2012 Cycle), som blev udstedt i december 2013. En virksomhed skal fremover anvende denne ændring på virksomhedssammenslutninger, som ændringerne af IFRS 3 finder anvendelse på.
               
            
         Ændring af IAS 39 Finansielle instrumenter: Indregning og måling
         
          (2)
      
      Afsnit 9 ændres, og afsnit 108F tilføjes.
      
         Definitioner
      
      …
      
               
                  
                     9
                  
               
               
                  Nedenstående udtryk anvendes i denne standard med følgende betydning:
                  …
               
            
         Definitioner på fire kategorier af finansielle instrumenter
      
      
         Et finansielt aktiv eller en finansiel forpligtelse til dagsværdi gennem resultatet er et finansielt aktiv eller en finansiel forpligtelse, som opfylder en af følgende betingelser.
      
      
                  
                     a)
                  
               
               
                  
                     …
                  
               
            
                  
                     aa)
                  
               
               
                  
                     Det er betinget vederlag til en overtagende virksomhed i en virksomhedssammenslutning, hvorpå IFRS 3 Virksomhedssammenslutninger finder anvendelse.
                  
               
            
                  
                     b)
                  
               
               
                  
                     …
                  
               
            IKRAFTTRÆDELSESDATO OG OVERGANG
      …
      
               
                  108F
               
               
                  Afsnit 9 ændres som en konsekvensændring, som følger af ændringen af IFRS 3, som led i det årlige forbedringsprojekt vedrørende IFRS (Annual Improvements to IFRSs 2010–2012 Cycle), som blev udstedt i december 2013. En virksomhed skal fremover anvende denne ændring på virksomhedssammenslutninger, som ændringerne af IFRS 3 finder anvendelse på.
               
            
         Ændringer af IFRS 8 Driftssegmenter
         
      
      Afsnit 22 og 28 ændres, og afsnit 36C tilføjes.
      
         Generelle oplysninger
      
      
               
                  22
               
               
                  En virksomhed skal afgive følgende generelle oplysninger:
                  
                              a)
                           
                           
                              faktorer, der er anvendt til identificering af virksomhedens præsentationspligtige segmenter, herunder organisationsgrundlaget (f.eks. hvorvidt ledelsen har valgt at organisere virksomheden efter forskelle i produkter og tjenesteydelser, geografiske områder, lovgivningsmæssige rammer eller en kombination af faktorer, og hvorvidt driftssegmenter er blevet lagt sammen)
                           
                        
                              aa)
                           
                           
                              bedømmelser, som ledelsen har foretaget ved anvendelsen af kriterierne for sammenlægning i afsnit 12. Dette omfatter en kort beskrivelse af de operationelle segmenter, der er blevet sammenlagt på denne måde, og de økonomiske indikatorer, som er blevet vurderet ved fastlæggelsen af, at de sammenlagte driftssegmenter har ensartede økonomiske karakteristika, og
                           
                        
                              b)
                           
                           
                              typer af produkter og tjenesteydelser, som hvert præsentationspligtigt segment har sine indtægter fra.
                           
                        …
               
            
         Afstemninger
      
      
               
                  28
               
               
                  En virksomhed skal fremlægge afstemninger af følgende:
                  
                              a)
                           
                           
                              …
                           
                        
                              c)
                           
                           
                              de præsentationspligtige segmenters samlede aktiver med virksomhedens aktiver, hvis segmentaktiverne er indberettet i overensstemmelse med afsnit 23.
                           
                        
                              d)
                           
                           
                              …
                           
                        
            OVERGANG OG IKRAFTTRÆDELSESDATO
      …
      
               
                  36C
               
               
                  Afsnit 22 og 28 blev ændret i december 2013 som led i det årlige forbedringsprojekt vedrørende IFRS (Annual Improvements to IFRSs 2010-2012 Cycle). Virksomheden skal anvende disse ændringer på regnskabsår, som begynder 1. juli 2014 eller derefter. Det er tilladt at anvende standarden før dette tidspunkt. Hvis en virksomhed anvender disse ændringer for et tidligere regnskabsår, skal den give oplysning herom.
               
            
         Ændring af IAS 16 Materielle anlægsaktiver
         
      
      Afsnit 35 ændres, og afsnit 80A og 81H tilføjes.
      
         Omvurderingsmodellen
      
      …
      
               
                  35
               
               
                  Når et materielt anlægsaktiv omvurderes, tilpasses det pågældende aktivs regnskabsmæssige værdi til den omvurderede værdi. På datoen for omvurderingen behandles aktivet på en af følgende måder:
                  
                              a)
                           
                           
                              den regnskabsmæssige bruttoværdi justeres på en måde, der er forenelig med omvurderingen af aktivets regnskabsmæssige værdi. Den regnskabsmæssige bruttoværdi kan eksempelvis tilpasses på grundlag af observerede markedsdata, eller den kan tilpasses proportionelt med ændringen i den regnskabsmæssige værdi. De akkumulerede afskrivninger på omvurderingstidspunktet justeres for at udligne forskellen mellem den regnskabsmæssige bruttoværdi og aktivets regnskabsmæssige værdi efter hensyntagen til akkumulerede tab ved værdiforringelse, eller
                           
                        
                              b)
                           
                           
                              de akkumulerede afskrivninger elimineres i aktivets regnskabsmæssige værdi.
                           
                        Reguleringsbeløbet hidrørende fra akkumulerede afskrivninger udgør en del af forøgelsen eller reduktionen af den regnskabsmæssige værdi, som behandles regnskabsmæssigt i overensstemmelse med afsnit 39 og 40.
                  …
               
            OVERGANGSBESTEMMELSER
      …
      
               
                  80A
               
               
                  Afsnit 35 ændres som led i det årlige forbedringsprojekt vedrørende IFRS (Annual Improvements to IFRSs 2010-2012 Cycle). En virksomhed skal anvende denne ændring på alle omvurderinger, som er indregnet i regnskabsår, der begynder på eller efter tidspunktet for den første anvendelse af den pågældende ændring og i det umiddelbart foregående regnskabsår. En virksomhed kan også forelægge justerede sammenlignelige oplysninger for en tidligere forelagt periode, men er ikke forpligtet til at gøre det. Hvis en virksomhed forelægger ikke-justerede sammenlignelige oplysninger for en tidligere periode, skal den klart udpege de oplysninger, der ikke er blevet justeret, anføre, at de er forelagt på et andet grundlag, og redegøre for dette grundlag.
               
            IKRAFTTRÆDELSESDATO
      …
      
               
                  81H
               
               
                  Afsnit 35 ændres, og afsnit 80A tilføjes som led i det årlige forbedringsprojekt vedrørende IFRS (Annual Improvements to IFRSs 2010-2012 Cycle, som blev udstedt i december 2013). Virksomheden skal anvende denne ændring på regnskabsår, som begynder 1. juli 2014 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring af IAS 24 Oplysning om nærtstående parter
         
      
      Afsnit 9 ændres, og afsnit 17A, 18A og 28C tilføjes.
      DEFINITIONER
      
               
                  
                     9
                  
               
               
                  Nedenstående udtryk anvendes i denne standard med følgende betydning:
                  
                     En nærtstående part er en person eller en virksomhed, der har forbindelse med den virksomhed, som udarbejder dens årsregnskab (i denne standard benævnt den »regnskabsaflæggende virksomhed«).
                  
                  
                              
                                 a)
                              
                           
                           
                              
                                 …
                              
                           
                        
                              
                                 b)
                              
                           
                           
                              
                                 En virksomhed og en regnskabsaflæggende virksomhed er nærtstående parter, såfremt en af følgende betingelser er opfyldt:
                              
                              
                                          
                                             i)
                                          
                                       
                                       
                                          …
                                       
                                    
                                          
                                             viii)
                                          
                                       
                                       
                                          
                                             Virksomheden eller ethvert medlem af en koncern, virksomheden er en del af, har nøglepersoner i ledelsen for den regnskabsaflæggende virksomhed eller for den regnskabsaflæggende virksomheds modervirksomhed.
                                          
                                       
                                    
                        …
               
            
         Alle virksomheder
      
      …
      
               
                  
                     17 A
                  
               
               
                  Hvis en virksomhed har nøglepersoner i ledelsen fra en anden virksomhed (»administrationsvirksomheden«), kræves det ikke, at virksomheden anvender kravene i afsnit 17 på den kompensation, som administrationsvirksomheden har betalt eller skal betale til sine arbejdstagere eller medlemmer af direktionen.
               
            
               
                  
                     18
                  
               
               
                  …
               
            
               
                  
                     18A
                  
               
               
                  Virksomhedens udgifter til de tjenesteydelser, som leveres af nøglepersoner i ledelsen fra en separat administrationsvirksomhed, offentliggøres.
                  …
               
            IKRAFTTRÆDELSESTIDSDATO OG OVERGANG
      …
      
               
                  28C
               
               
                  Afsnit 9 ændres, og afsnit 17A og 18A tilføjes som led i det årlige forbedringsprojekt vedrørende IFRS (Annual Improvements to IFRSs 2010-2012 Cycle, som blev udstedt i december 2013). Virksomheden skal anvende denne ændring på regnskabsår, som begynder 1. juli 2014 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
         Ændring af IAS 38 Immaterielle aktiver
         
      
      Afsnit 80 ændres, og afsnit 130H-130I tilføjes.
      
         Omvurderingsmodellen
      
      …
      
               
                  80
               
               
                  Når et immaterielt aktiv omvurderes, tilpasses det pågældende aktivs regnskabsmæssige værdi til den omvurderede værdi. På datoen for omvurderingen behandles aktivet på en af følgende måder:
                  
                              a)
                           
                           
                              den regnskabsmæssige bruttoværdi justeres på en måde, der er forenelig med omvurderingen af aktivets regnskabsmæssige værdi. Den regnskabsmæssige bruttoværdi kan eksempelvis tilpasses på grundlag af observerede markedsdata, eller den kan tilpasses proportionelt med ændringen i den regnskabsmæssige værdi. De akkumulerede afskrivninger på omvurderingstidspunktet justeres for at udligne forskellen mellem den regnskabsmæssige bruttoværdi og aktivets regnskabsmæssige værdi efter hensyntagen til akkumulerede tab ved værdiforringelse, eller
                           
                        
                              b)
                           
                           
                              de akkumulerede afskrivninger elimineres i aktivets regnskabsmæssige værdi.
                           
                        Reguleringsbeløbet hidrørende fra akkumulerede afskrivninger udgør en del af forøgelsen eller reduktionen af den regnskabsmæssige værdi, som behandles regnskabsmæssigt i overensstemmelse med afsnit 85 og 86.
                  …
               
            OVERGANGSBESTEMMELSER OG IKRAFTTRÆDELSESTIDSPUNKT
      …
      
               
                  130H
               
               
                  Afsnit 80 ændres som led i det årlige forbedringsprojekt vedrørende IFRS (Annual Improvements to IFRSs 2010-2012 Cycle, som blev udstedt i december 2013). Virksomheden skal anvende denne ændring på regnskabsår, som begynder 1. juli 2014 eller derefter. Det er tilladt at anvende standarden før dette tidspunkt. Hvis en virksomhed anvender ændringen for et tidligere regnskabsår, skal den give oplysning om dette.
               
            
               
                  130I
               
               
                  En virksomhed skal anvende ændringen som følge af det årlige forbedringsprojekt vedrørende IFRS (Annual Improvements to IFRSs 2010-2012 Cycle) på alle omvurderinger, som er indregnet i regnskabsår, der begynder på eller efter tidspunktet for den første anvendelse af nævnte ændring og i det umiddelbart foregående regnskabsår. En virksomhed kan også forelægge justerede sammenlignelige oplysninger for en tidligere forelagt periode, men er ikke forpligtet til at gøre det. Hvis en virksomhed forelægger ikke-justerede sammenlignelige oplysninger for en tidligere periode, skal den klart udpege de oplysninger, der ikke er blevet justeret, anføre, at de er forelagt på et andet grundlag, og redegøre for dette grundlag.
               
            
         (1)  »Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS med undtagelse af retten til at kopiere til personlig brug eller anden form for fair dealing. Yderligere oplysninger fås hos IASB på adressen www.iasb.org«.
      
      
         (2)  IFRS 9 Finansielle instrumenter (udstedt i oktober 2010) og IFRS 9 Finansielle instrumenter (Regnskabsmæssig sikring og ændringer til IFRS 9, IFRS 7 og IAS 39) (udstedt i november 2013) erstattede»Definitioner på fire kategorier af finansielle instrumenter« i afsnit 9 i IAS 39.